Անվան այլ կիրառումների համար տե՛ս՝ WWE NXT (այլ կիրառումներ)

**«WWE NXT»** (*Դաբլյու-Դաբլյու-Ի Էն-Էքս-Թի*, նախկին անվանում՝ *«NXT Wrestling»*), «WWE» պրոֆեսիոնալ ըմբշամարտի (ռեստլինգ) և սպորտային ժամանցի կազմակերպության ստորաբաժանում, տեղակայված ԱՄՆ Ֆլորիդա նահանգի Օռլանդո քաղաքում։

Հիմնադրվել է 2012 թվականին՝ «Florida Championship Wrestling» (FCW) կրտսեր առաջնության փակումից հետո՝ սկզբնապես կրելով **«NXT Wrestling»** անվանումը։ 2013 թվականի հունիսին «NXT Wrestling»-ի կայքը փակվում է, իսկ ողջ բովանդակությունը տեղ գտնում WWE.com կայքի բաժիններից մեկում։ Սկսած 2014 թվականի փետրվարից ստորաբաժանումը թողարկում է մի շարք լայվ իրադարձություններ, որոնք հեռարձակվում են «WWE Network» շուրջօրյա ստրիմինգային համակարգում։

Չնայած կրտսեր (զարգացման) կազմակերպություն համարվելուն, բարձրորակ ռեստլինգի և հետաքրքրալից սյուժեների շնորհիվ «NXT»-ի կողմից թողարկված շոուներն արժանացել են բարձր գնահատականների։ «NXT»-ի շոուներում առանձնահատուկ տեղ է հատկացվում նաև կանանց ռեստլինգին, ինչը բավականին տարբերվում է «WWE»-ի հիմնական կազմում ներկայացվող բովանդակությունից։

Համանուն անվանումը կրող շաբաթական հեռուստաշոուն նկարահանվում է Ֆուլ Սեյլի համալսարանի ստուդիայում։

Պատմություն
-----------

2012 թվականի օգոստոսին «WWE»-ն դադարեցնում է Տամպա քաղաքում տեղակայված «Florida Championship Wrestling» (FCW) կրտսեր առաջնության գործունեությունը, ապակտիվացնում գործող FCW չեմպիոնական տիտղոսները, և դրա փոխարեն ցուցադրություններն սկսում Օռլանդոյի Ֆուլ Սեյլի համալսարանում՝ «NXT Wrestling» անվան ներքո։ «NXT» անվանումը մինչ այդ օգտագործվում էր ընկերության հեռուստաշոուներից մեկում, որում «FCW»-ի մարզիկները մրցակցում էին միմյանց հետ՝ հիմնական կազմում հանդես գալու պայմանագիր ստանալու համար։ Չնայած «իրական հեռուստաշոուի» ձևաչափը 2012-ի տարեսկզբին հեռացվում է, այժմ «WWE NXT» հեռուստաշոուն հանդիսանում է ապրանքանիշը ներկայացնող միակ շաբաթական հեռուստածրագիրը։

2014 թվականի փետրվարի 27-ին «NXT»-ն եթեր է հեռարձակում առաջին հատուկ իրադարձությունը՝ «NXT Arrival» անվամբ, որը նաև փաստացիորեն դառնում է «WWE Network» ստրիմինգային ցանցով երբևէ ցուցադրված առաջին ռինգային հաղորդումը։ Հետագայում «NXT»-ի կողմից որոշակի ինտերվալներով ցուցադրվում են բազմաթիվ այլ 2-ժամանոց լայվ ինվենթներ։

2015 թվականի մարտին «NXT»-ն սկսում է անցկացնել իր առաջին լայվ իվենթները Ֆլորիդայից դուրս։ Առաջին լայվ իվենթներն անցկացվում են Կոլումբուս քաղաքում (Օհայո նահանգ)։

2015 թվականի ուշ փետրվարին «WWE»-ի զարգացման համակարգում մարզված մի շարք նախկին մարզիկներ հրապարակայնորեն մեղադրանք են ներկայացնում «NXT»-ի գլխավոր մարզիչ Բիլ Դեմոտին՝ մեղադրելով հակաիրավական վարքագիծ դրսևորելու մեջ։ Հայցվորներից Ջուդաս Դևլինը և Բրենդոն Թրեյվենը նույնիսկ պնդում են, որ բողոքը «WWE»-ի գրասենյակ են ներկայացրել դեռ 2013 թվականի մարտ ամսին, երբ դեռ ընկերության աշխատակիցներն էին համարվում։ Շուտով Դեմոտի դեմ նոր մեղադրանքներ են հնչեցվում նախկին սաներ Բրայլի Փիրսի, Դերիք Բեյթմանի և Թերա Քելուեյի կողմից, ինչպես նաև ջրի երես են բերվում 2013-ին հնչեցված մի շարք այլ մեղադրանքներ։ Նախկին սաները Դեմոտին մեղադրում էին մարզումների ժամանակ կյանքին և/կամ առոջությանը միտումնավոր վնաս պատճառելու փորձի, սաներին ծեծի ենթարկելու և ահաբեկելու, հոմոֆոբ, ռասիստական, ինչպես նաև այլ արատավորիչ բառեր օգտագործելու և նույնիսկ սեռական ոտնձգության հանդեպ աչք փակելու մեջ։ Ի պատասխան հնչեցված որոշ մեղադրանքներին, «WWE»-ն հանդես է գալիս հայտարարությամբ, նշելով, որ խորը հետաքննությունների արդյունքում ոչինչ չի պարզվել։ 2015 թվականի մարտի 6-ին Դեմոտը հրապարակայնորեն հրաժարվում է իրեն ուղղված մեղադրանքներից, սակայն ինքնակամ հրաժարվում աշխատանքից՝ իր իսկ խոսքերով որպեսզի խուասփի ընկերությանը «ամոթանք կամ վնաս հասցնելուց»։

Չեմպիոնական տիտղոսներ և այլ նվաճումներ
--------------------------------------

### Գործող չեմպիոններ

| Տիտղոս | Ներկայիս չեմպիոն(ներ) | Կրում | Հաղթելու ամսաթիվ | Վայր |
| --- | --- | --- | --- | --- |
|
| NXT չեմպիոնատ |  | Անդրադե «Սիեն» Ալմաս | **1** | Նոյեմբերի 18, 2017 | Ամերիկայի Միացյալ Նահանգներ Հյուստոն, Տեխաս, ԱՄՆ(«NXT TakeOver: WarGame») |
| NXT թիմային չեմպիոնատ |  | «The Undisputed Era»(Կայլ Օ'Ռայլի և Բոբի Ֆիշ) | **1** | Նոյեմբերի 29, 2017 | Ամերիկայի Միացյալ Նահանգներ Ուինթեր Պարկ, Ֆլորիդա, ԱՄՆ(«NXT») |
| NXT կանանց չեմպիոնատ |  | Էմբեր Մուն | **1** | Նոյեմբերի 18, 2017 | Ամերիկայի Միացյալ Նահանգներ Հյուստոն, Տեխաս, ԱՄՆ(«NXT TakeOver: WarGame») |
| NXT հյուսիսամերիկյան չեմպիոնատ |  | *Թափուր* | — | — | — |

### Այլ նվաճումներ

| Անվանում | Վերջին հաղթող(ներ) | Ամսաթիվ | Վայր |
| --- | --- | --- | --- |
|
| «Dusty Rhodes Tag Team Classic» | «Ցավի հեղինակներ»(Ակամ և Ռեզար) | Նոյեմբերի 19, 2016 | Կանադա Տորոնտո, Օնտարիո, Կանադա |

Ծանոթագրություններ
------------------

1. ↑  «Արխիվացված պատճենը». Արխիվացված է օրիգինալից 2014 թ․ հոկտեմբերի 26-ին. Վերցված է 2015 թ․ հոկտեմբերի 15-ին.
2. ↑  Caldwell, James (2015 թ․ հունվարի 14). «WWE-ն NXT-ն Ֆլորիդայից դուրս կբերի մեծ ցուցադրումների համար».. «PW Torch». `{{cite news}}`: External link in ``|website=`` (օգնություն)
3. 1 2 3  «Ծանր մեղադրանքներ WWE-ի Բիլ Դեմոտի հասցեին, WWE պաշտոնական պատասխանը». *pwinsider.com*. Վերցված է 2015 թ․ մարտի 4-ին.
4. 1 2 3  «Ցանցում է հայտնվել NXT-ի Բիլ Դեմոտի հասցեին հնչեցված մեղադրանքների երկրորդ նամակը, Քրիս Ջերիքոն, EC3-ը և այլք կատարվածի մասին». *pwinsider.com*. Վերցված է 2015 թ․ մարտի 5-ին.
5. 1 2  «Նորություններ WWE-ից։ Բիլ Դեմոտը հրաժարական է ներկայացնում, ժամանակավոր փոխարինում (թարմացված)». *f4wonline.com*. Վերցված է 2015 թ․ մարտի 6-ին.
6. ↑  «Նորություններ WWE-ից։ Զարգացման առաջնության գլխավոր մարզիչը կրկին մեղադրանքների տարափի մեջ է». *prowrestling.net*. Վերցված է 2015 թ․ մարտի 4-ին.
7. 1 2  Փաուել, Ջեյսոն. «NXT-ի հետաքննությունը Բիլ Դեմոտի դեմ հնչեցված մեղադրանքների շուրջ». *prowrestling.net*. Վերցված է 2015 թ․ մարտի 4-ին.
8. ↑

Արտաքին հղումներ
----------------

* Պաշտոնական կայք(անգլ.)
* Հեռուստաշոուի էջը IMDb կայքում(անգլ.)